เรื่องร้องเรียน: “บ้านของผมอยู่หลัง สน.บางยี่ขัน เมื่อก่อนก็เหมือนบ้านริมน้ำทั่วไป น้ำขึ้นลงตามธรรมชาติ บางช่วงน้ำท่วมบ้าง จนประมาณปี 2538 มีการสร้างพนังกั้นน้ำ หลังจากนั้นน้ำก็ไม่ท่วมอีก เราใช้ชีวิตตามปกติไปสักระยะ น่าจะสิบกว่าปีได้ วันหนึ่งพนังกั้นน้ำก็มีรอยแตก เป็นจุดที่อยู่ในแม่น้ำเจ้าพระยา ทำให้บางช่วงน้ำไหลเข้ามาในบริเวณบ้านเหมือนเป็นทางผ่านน้ำ แต่ตอนนั้นหลังบ้านยังมีคลอง น้ำก็ไหลลงคลองไป ไม่ได้ท่วมขังเป็นเวลานาน ผมเลยไม่ได้รู้สึกอะไรมาก เท่าที่ผมจำได้ ผู้ใหญ่ก็ไปแจ้ง กทม. ให้มาแก้ไข แต่ภาพที่เห็นเป็นประจำคือ มีเจ้าหน้าที่มาถ่ายรูปแล้วกลับ แต่ไม่มีอะไรเกิดขึ้น  “จนกระทั่งปี 2561 มีการถมคลองหลังบ้านให้กลายเป็นถนน ก่อนทำเจ้าหน้าที่ก็พูดคำหวาน เดี๋ยวถนนที่ทำจะมีท่อระบายน้ำแบบนั้นแบบนี้ แต่ถึงเวลาก็ไม่ทำจริง ทำให้น้ำที่ไหลจากพนังที่แตกไม่มีทางไหลไปไหน ถนนที่ถมเหมือนเป็นคันกั้นน้ำเลย คนข้างนอกผ่านไปมาไม่รู้หรอกว่า บ้านแถบนี้เหมือนเป็นอ่างเก็บน้ำ ทั้งจากฝนตกหนัก ทั้งน้ำจากแม่น้ำเจ้าพระยา เมื่อปีที่แล้วเจอน้ำท่วมขังเป็นเวลานาน ผมโทรไป ส่งข้อความไปทางเพจ ทำหนังสือ สิ่งที่ได้คือความเงียบ พอผมโวยวายมากๆ เจ้าหน้าที่ก็เอาท่อเอสร่อนยาวประมาณสิบเมตรมาฝังดินไว้ แต่ไม่รู้วางยังไง น้ำไม่ไหลไปในท่อเลย   “ผมโวยวายทุกทางจนเจ้าหน้าที่ของสำนักงานเขตจำได้แล้ว เราหวังว่าเขาคงมาทำอะไรบ้าง แต่ปรากฏว่าไม่ทำอะไรเลย เวลาผ่านไปก็ยังไม่มีการซ่อมพนังกั้นน้ำ ถนนที่สร้างไว้ 4 ปีก็ยังไม่ทำท่อระบายน้ำให้เสร็จ น้ำยังท่วมเหมือนเดิม อย่างมากก็เอาเครื่องสูบน้ำมาตั้งไว้ เป็นเครื่องที่ไม่ได้ใหญ่ เดินรอบต่ำ หน่วงได้นิดหน่อย แต่ไม่ได้มาจัดการว่าจะบังคับน้ำไปทางไหน ไม่ได้เอากระสอบทรายมาวาง ไม่มีเลย มันคือการแก้ปัญหาแบบขอไปที สิ่งที่เกิดขึ้นคือ เขามาแจกถุงยังชีพแล้วจบ ไม่ได้ทำอะไรต่อ พอเราถามเรื่องซ่อมพนังกั้นน้ำไป เจ้าหน้าที่ก็บอกว่า ‘กำลังดำเนินการอยู่’  “พ่อของผมอายุ 87 แม่ 80 น้าสาว 70 กว่า คนแก่สามคนอยู่บนบ้านแทบจะตลอดเวลามาตั้งแต่เดือนกรกฎาคมแล้ว แล้วยังต้องลุ้นอีกว่า น้ำจะสูงจนเข้าห้องนอนหรือเปล่า ระดับน้ำแล้วแต่ช่วงเวลา ทั้งฝนตก น้ำหนุน บางวันหนุนสองรอบ บางวันรอบเดียว หนักสุดคือสูงถึงเอว ช่วงเช้าที่น้ำลงยังพอได้ออกไปโรงพยาบาลบ้าง แต่ถ้าคนแก่สามคนเป็นอะไรขึ้นมาตอนกลางคืน ผมว่าเรื่องใหญ่เลย ถ้าที่ผ่านมามีการซ่อมพ...
การดำเนินการของเจ้าหน้าที่: ดำเนินการแก้ไขปัญหาความเดือดร้อนจากน้ำทะลักเข้าท่วมโดยทำการติดตั้งเครื่องสูบน้ำ ขนาด 10 นิ้ว จำนวน 1 เครื่อง เพื่อช่วยเร่งระบายน้ำและเปิดเดินเครื่องสูบน้ำเพื่อสูบน้ำที่ไหลเข้ามาเป็นประจำทุกวัน และทำการขุดร่องระบายน้ำและวางท่อน้ำให้ช่วยระบายน้ำเพื่อบรรเทาความเดือดร้อน พร้อมจัดเจ้าหน้าที่หน่วยเร่งด่วนเข้าไปดูแลรวมทั้งประสานงาน
ความเห็นของผู้แจ้ง: ขอให้เครื่องสูบน้ำตัวนี้ประจำจุดนี้ และขอให้ช่วยบำรุงรักษาให้พร้อมใช้งานได้ตลอดเวลา
พื้นที่: แขวงบางยี่ขัน เขตบางพลัด กรุงเทพมหานคร